3. pielikums

\_\_\_\_\_\_\_\_\_\_\_\_\_

*Eiropas Ekonomikas zonas finanšu instrumenta 2014.–2021. gada perioda programmas*

*“Vietējā attīstība, nabadzības mazināšana un kultūras sadarbība” neliela*

*apjoma grantu shēmas atklātā projektu konkursa “Atbalsts biznesa ideju īstenošanai Latgalē” 3.kārtas nolikumam*

**PROJEKTA LĪGUMS Nr.\_\_\_\_**

par projekta <*projekta nosaukums*> īstenošanu

Rīgā \_\_\_\_\_.gada \_\_\_.\_\_\_\_\_\_\_\_\_\_\_\_\_\_\_\_\_

**Latgales plānošanas reģions** kā Eiropas Ekonomikas zonas finanšu instrumenta 2014.–2021. gada perioda programmas “Vietējā attīstība, nabadzības mazināšana un kultūras sadarbība” (turpmāk – Programma) neliela apjoma grantu shēmas atklātā projektu konkursa “Atbalsts biznesa ideju īstenošanai Latgalē”, (turpmāk – Grantu shēma) apsaimniekotājs (turpmāk – Grantu shēmas apsaimniekotājs), kuru saskaņā ar Latgales plānošanas reģiona Nolikumu pārstāv \_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

 **\_\_\_\_\_\_\_\_\_\_\_\_** (turpmāk tekstā – **Līdzfinansējuma saņēmējs**), kuru saskaņā ar \_\_\_\_\_\_\_\_\_\_\_\_\_\_\_\_\_pārstāv \_\_\_\_\_\_\_\_\_\_\_\_\_\_\_\_, no otras puses, kopā turpmāk tekstā saukti “**Puses**”,

ievērojot Programmas līgumu, Eiropas Ekonomikas zonas Finanšu instrumenta komitejas 2016. gada 23. septembrī apstiprinātos noteikumus par Eiropas Ekonomikas zonas finanšu instrumenta ieviešanu 2014.-2021. gadā (turpmāk – **Donorvalstu noteikumi**), Ministru kabineta 2021. gada 28. janvāra noteikumus Nr. 66 “Eiropas Ekonomikas zonas finanšu instrumenta 2014.–2021. gada perioda programmas “Vietējā attīstība, nabadzības mazināšana un kultūras sadarbība” neliela apjoma grantu shēmas atklātā projektu konkursa “Atbalsts biznesa ideju īstenošanai Latgalē” īstenošanas noteikumi” (turpmāk – Grantu shēmas MK noteikumi) un citus Latvijas Republikas normatīvos aktus,

pamatojoties uz Grantu shēmas apsaimniekotāja lēmumu par projekta iesnieguma apstiprināšanu (\_.\_.202\_. sēdes protokola Nr.\_, \_.apakšpunkts) noslēdz šo līgumu par projekta Nr.<*projekta numurs*> <*projekta nosaukums*> (turpmāk tekstā – **Projekts**) īstenošanu (turpmāk tekstā – **Līgums**).

1. **Līguma priekšmets**
	1. Pamatojoties uz Grantu shēmas apsaimniekotāja 2022. gada \_\_\_. \_\_\_\_\_\_\_\_\_\_ lēmumu Nr. \_\_\_\_\_ par Projekta pozitīvu novērtējumu, Grantu shēmas apsaimniekotājs no Programmas līdzekļiem piešķir Līdzfinansējuma saņēmējam līdzfinansējumu Projektam atbilstoši šajā Līgumā izvirzītajiem nosacījumiem un prasībām, un Līdzfinansējuma saņēmējs saņem līdzfinansējumu Grantu shēmā iesniegtajā Projekta iesniegumā norādīto aktivitāšu īstenošanai.
	2. Līdzfinansējuma saņēmējs īsteno Projektu <*projekta īstenošanas adrese>* atbilstoši Projekta iesniegumā un tā pielikumos paredzētajam, kas ir Līguma neatņemama sastāvdaļa, un saskaņā ar Grantu shēmas normatīvo aktu prasībām.
	3. Līdzfinansējuma izmaksa un Līdzfinansējuma saņēmēja uzraudzība notiek saskaņā ar Grantu shēmas normatīvo aktu prasībām.
2. **Līdzfinansējuma saņemšanas kārtība**
	1. Projekta kopējās attiecināmās izmaksas ir EUR \_\_\_\_\_\_, ko sastāda Programmas līdzfinansējums \_\_% apmērā - **EUR \_\_\_\_\_\_** *(\_\_\_\_\_\_\_\_\_\_\_\_\_\_\_\_\_)* un Līdzfinansējuma saņēmēja līdzfinansējums \_\_% apmērā – EUR **\_\_\_\_\_\_** *(\_\_\_\_\_\_\_\_\_\_\_\_\_\_\_\_\_).*
	2. Projekta īstenošanas termiņš ir no šī Līguma noslēgšanas dienas līdz 202\_. gada \_.\_\_\_\_\_\_\_\_\_ ieskaitot, bet ne ilgāk kā līdz 2024. gada 30. aprīlim.
	3. Latvijas Republikas normatīvajos tiesību aktos un šajā Līgumā noteiktajā kārtībā, Grantu shēmas apsaimniekotājs veic maksājumu Līdzfinansējuma saņēmējam uz Līgumā norādīto atsevišķi Projektam atvērto kontu Valsts kasē vai Latvijas Republikā reģistrētā kredītiestādē. Ja līdzfinansējuma saņēmējs ir fiziska persona, šai apakšpunktā minēto maksājumu Grantu shēmas apsaimniekotājs veic uz Līgumā norādīto atsevišķi Projektam atvērto kontu Latvijas Republikā reģistrētā kredītiestādē.
	4. Līdzfinansējuma saņēmēja veiktos attiecināmos izdevumus atmaksā *euro* no Programmas finansējuma, pamatojoties uz apstiprināto Projekta noslēguma pārskatu un Slēdzienu par izdevumu apstiprināšanu, ko apstiprina Latgales plānošanas reģionaparaksttiesīgā persona.
	5. Ja Projekta īstenošanas gaitā rodas papildu izmaksas un Projekta faktiskās izmaksas ir lielākas par Projekta plānotajām izmaksām, Līdzfinansējuma saņēmējs uzņemas nodrošināt papildu finansējuma savlaicīgu piesaisti, lai nodrošinātu Projekta aktivitāšu īstenošanu plānotajā laikā un apjomā.
	6. Līdzfinansējuma saņēmējs Projekta īstenošanai var pieprasīt avansa maksājumu % [bet ne vairāk kā 40 %] apmērā no Līguma 2.1. apakšpunktā norādītā Programmas līdzfinansējuma apmēra, ievērojot šādus nosacījumus:
		1. Projekta īstenošanas termiņš nepārsniedz *<norāda līdz 12 vai ilgāku termiņu par 12 mēnešiem, kas nepārsniedz 2024.gada 30.aprīli >* mēnešus;
		2. Līdzfinansējuma saņēmējs iesniedz avansa maksājuma pieprasījumu, pievienojot Eiropas Savienībā reģistrētas kredītiestādes garantiju (turpmāk - garantija), ne vēlāk kā 15 (piecpadsmit) darbdienu laikā pēc Līguma noslēgšanas;
		3. Grantu shēmas apsaimniekotājs veic avansa maksājumu Līdzfinansējuma saņēmējam 20 darbdienu laikā no Līguma noslēgšanas, ja Līguma 2.6.1. apakšpunktā noteiktajā kārtībā tiek iesniegts avansa maksājuma pieprasījums.
	7. Līdzfinansējuma saņēmējam  ir jānosedz izmaksātais avanss ar faktiski veiktām izmaksām 12 mēnešu laikā no avansa izmaksas dienas, bet ne vēlāk kā līdz Projekta noslēguma pārskata iesniegšanai.
	8. Ja Projekta īstenošanas termiņš pārsniedz 12 mēnešus, Līdzfinansējuma saņēmējam 15 (piecpadsmit) darbdienu laikā pēc Līguma 2.7. apakšpunktā norādītā termiņa iesniedz Grantu shēmas apsaimniekotājam pārskatu par avansa maksājuma izlietojumu un izdevumu pamatojošos dokumentus, aizpildot Līguma 6.1.apakšpunktā minētā Projekta pārskata sadaļas par attiecīgo periodu.
	9. Ja Līdzfinansējuma saņēmējs konstatē, ka nevarēs izlietot avansa maksājumu 2.7. apakšpunktā noteiktajā termiņā, tas informē Grantu shēmas apsaimniekotāju ne vēlāk kā 10 darbdienas pirms termiņa beigām un Grantu shēmas apsaimniekotājs izvērtē avansa maksājuma atmaksas lietderību, ņemot vērā Līdzfinansējuma saņēmēja plānotās Projekta aktivitātes, piešķirtā avansa maksājuma neizmantošanas iemeslus, Projekta riskus un var lemt par Līdzfinansējuma saņēmēja neizmantotā avansa maksājuma atmaksu.
	10. Ja Grantu shēmas apsaimniekotājs pieņem lēmumu par Līdzfinansējuma saņēmēja neizmantotā avansa maksājuma atmaksu (lēmumā nosaka neizmantotā avansa maksājuma atmaksas termiņu), Grantu shēmas apsaimniekotājs iesniedz pieprasījumu kredītiestādē, kura izsniegusi avansa garantiju, par avansa maksājuma atmaksu uz Grantu shēmas apsaimniekotāja norādīto kontu.
	11. Ja Līdzfinansējuma saņēmējs vēlas to atmaksāt pēc savas iniciatīvas, Līdzfinansējuma saņēmējs atmaksā neizmantoto avansa maksājumu Grantu shēmas apsaimniekotāja norādītajā kontā.
3. **Projekta izmaksu attiecināmība**
	1. Projekta izmaksu attiecināmības vērtēšanā tiek ņemti vērā Grantu shēmas MK noteikumu 10., 11. un 12. punktu noteiktie nosacījumi un Ministru kabineta 2018. gada 13. novembra noteikumu Nr. 683 “Eiropas Ekonomikas zonas finanšu instrumenta un Norvēģijas finanšu instrumenta 2014.-2021.gada perioda vadības noteikumi” (turpmāk – MK noteikumi Nr. 683) ietvertie nosacījumi.
	2. Līguma 2.2. apakšpunktā noteiktajā termiņā radušās izmaksas uzskatāmas par attiecināmām, ja tās veiktas pēc iepirkuma plāna saskaņošanas, atbilstoši normatīvo aktu un šā Līguma prasībām, kā arī Projekta iesniegumam. Izmaksas, par ko Projekta pēdējā mēnesī izrakstīts rēķins, tiek uzskatītas par tādām, kas radušās projekta īstenošanas laikā, ja tās ir apmaksātas 30 (trīsdesmit) dienu laikā pēc Projekta beigu datuma, bet ne vēlāk kā līdz Projekta noslēguma pārskata iesniegšanai Grantu shēmas apsaimniekotājam saskaņā ar Līguma 6.1. apakšpunktu.
	3. Grantu shēmas apsaimniekotājs samazina Projekta pārskatā iekļauto attiecināmo izdevumu summu, ja izdevumi nav veikti atbilstoši Projekta iesniegumam, šim Līgumam, Latvijas Republikas normatīvajiem aktiem, Eiropas Savienības tiesību aktiem un Donorvalsts noteikumiem, kā arī, ja nav iesniegti izdevumus pamatojošie dokumenti.
	4. Uz Projekta partnera attiecināmajiem izdevumiem attiecas tie paši noteikumi, kas būtu spēkā gadījumā, ja šie izdevumi būtu radušies Līdzfinansējuma saņēmējam.
4. **Prasības iepirkumu veikšanai Projekta īstenošanas vajadzībām**
	1. Līdzfinansējuma saņēmējs 10 (desmit) darbdienu laikā pēc Līguma noslēgšanas iesniedz Grantu shēmas apsaimniekotājam iepirkuma plānu par visām piegādēm un pakalpojumiem, par kuriem Projektā tiek slēgti iepirkuma līgumi, MK noteikumu Nr. 683 1. pielikuma formai.
	2. Grantu shēmas apsaimniekotājs pēc iepirkuma plāna saņemšanas pārbauda, vai tas ir aizpildīts atbilstoši MK noteikumu Nr. 683 noteikumu prasībām, vai iepirkuma priekšmets atbilst Projektā plānotajām darbībām un attiecināmajām izmaksām un vai tajā iekļautā informācija neliecina par iespējamiem normatīvo aktu pārkāpumiem jomā, kas saistīta ar publisko iepirkumu vai iepirkuma procedūru un tās piemērošanas kārtību pasūtītāja finansētiem projektiem.
	3. Ja Līdzfinansējuma saņēmēja iesniegtais iepirkuma plāns neatbilst Līguma 4.2. apakšpunkta noteikumiem, tad Grantu shēmas apsaimniekotājs elektroniski nosūta uz Līdzfinansējuma saņēmēja e-pastu paziņojumu par iepirkuma plāna precizēšanu. Līdzfinansējuma saņēmējs precizē iepirkuma plānu un atkārtoti elektroniski iesniedz iepirkuma plānu Grantu shēmas apsaimniekotājam 5 (piecu) darbdienu laikā no paziņojuma nosūtīšanas dienas.
	4. Ja 10 (desmit) darbdienu laikā Grantu shēmas apsaimniekotājs nenosūta Līdzfinansējuma saņēmējam paziņojumu par iepirkuma plāna precizēšanu, uzskatāms, ka iepirkuma plāns ir saskaņots.
	5. Projekta īstenošanas laikā, ja nepieciešams, Līdzfinansējuma saņēmējs aktualizē iepirkuma plānu un 5 (piecu) darbdienu laikā iesniedz to Grantu shēmas apsaimniekotājam.
	6. Līdzfinansējuma saņēmējs veic publisko iepirkumu procedūras saskaņā ar normatīvo aktu prasībām publisko iepirkumu jomā. Veicot iepirkumus, kuriem nepiemēro normatīvos aktus publisko iepirkumu jomā (Ministru kabineta 2017. gada 28. februāra noteikumu Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”), kā arī līgumcenas priekšizpētes veikšanai Līdzfinansējuma saņēmējs ievēro Grantu shēmas apsaimniekotāja Vadlīnijas par priekšizpētes veikšanu paredzamās līgumcenas noteikšanai, kas ir pieejamas Grantu shēmas apsaimniekotāja tīmekļvietnē [www.eeagrants.lv](http://www.eeagrants.lv)[[1]](#footnote-1) un [www.lpr.gov.lv](http://www.lpr.gov.lv).
	7. Grantu shēmas apsaimniekotājs, balstoties uz Līdzfinansējuma saņēmēja iesniegto iepirkumu plānu, izstrādā Projekta iepirkumu pirmspārbaužu plānu un elektroniski nosūta to Līdzfinansējuma saņēmējam, informējot par termiņu, apjomu un veidu, kādā Grantu shēmas apsaimniekotājam ir iesniedzama iepirkuma dokumentācija. Atbilstoši MK noteikumu Nr. 683 VII nodaļas prasībām arī Iepirkumu uzraudzības birojs var veikt iepirkumu pirmspārbaudes un pieprasīt iesniegt iepirkuma dokumentāciju.
	8. Grantu shēmas apsaimniekotājs, balstoties uz Projekta iepirkumu pirmspārbaužu plānu, veic iepirkumu pirmspārbaudes, rakstiski informējot Līdzfinansējuma saņēmēju par pārbaudes rezultātu.
	9. Ja Iepirkumu uzraudzības birojs vai Grantu shēmas apsaimniekotājs veic iepirkuma pirmspārbaudi, Līdzfinansējuma saņēmējs iepirkuma līgumu slēdz tikai pēc atzinuma par iepirkuma pirmspārbaudi saņemšanas un konstatēto trūkumu novēršanas, ievērojot pirmspārbaudēs sniegto ieteikumu, papildinājumu īstenošanas nodrošināšanu.
	10. Līdzfinansējuma saņēmējs kopā ar Projekta noslēguma pārskatu iesniedz Grantu shēmas apsaimniekotājam tādu iepirkumu dokumentāciju, kurā noslēgto līgumu izdevumi ir iekļauti Projekta noslēguma pārskatā, bet kas nav tikusi iesniegta iepriekš Grantu shēmas apsaimniekotājam iepirkumu pirmspārbaudei.
	11. Līdzfinansējuma saņēmējs, veicot iepirkumu un slēdzot piegādes, pakalpojumu līgumus, ievēro labas saimnieciskās prakses, caurskatāmības un godīgas konkurences principu, kā arī nodrošina lietderīgu piešķirtā finansējuma izlietojumu.
5. **Līdzfinansējuma saņēmēja grāmatvedības uzskaite**
	1. Uzsākot Projekta īstenošanu, Līdzfinansējuma saņēmējs atver atsevišķu norēķinu kontu Latvijas Republikā reģistrētā kredītiestādē vai Valsts kasē, no kura veic un uz kuru saņem visus ar Projekta īstenošanu saistītos maksājumus.
	2. Līdzfinansējuma saņēmējs un Projekta partneris nodrošina atsevišķu grāmatvedības uzskaiti vai piešķir atbilstošu kodu/indeksu grāmatvedības sistēmā visiem darījumiem, kas saistīti ar Projekta īstenošanu. Grāmatvedības uzskaite tiek veikta atbilstoši Latvijas Republikas normatīvo aktu prasībām un vispārpieņemtiem grāmatvedības kārtošanas principiem.
	3. Projektā veiktos ieguldījumus kā amortizējamos ilgtermiņa ieguldījumus Līdzfinansējuma saņēmējs iekļauj bilances aktīvu postenī “Ilgtermiņa ieguldījumi”, norādot tos attiecīgajā pozīcijā (piemēram, “Tehnoloģiskās iekārtas un ierīces”, “Pārējie pamatlīdzekļi un inventārs”, “Nemateriālie ieguldījumi” vai “Pamatlīdzekļi”).
	4. Ja Līdzfinansējuma saņēmējs darbojas kādā no Grantu shēmas MK noteikumu 18. punktā minētajām neatbalstāmajām nozarēm, bet atbalsts Līgumā paredzēts atbalstāmajā nozarē, tas nodrošina atbalstāmās nozares Projekta īstenošanas finanšu plūsmas skaidru nodalīšanu no citu Līdzfinansējuma saņēmēja darbības nozaru finanšu plūsmām Projekta īstenošanas laikā un 5 (piecu) gadu laikā pēc Projekta noslēguma maksājuma saņemšanas.
6. **Projekta pārskatu iesniegšanas un apstiprināšanas kārtība**
	1. Līdzfinansējuma saņēmējs iesniedz *Projekta pārskatu* (Pielikums Nr. 2, saskaņā ar Grantu shēmas apsaimniekotāja apstiprināto formu, kas pieejama Grantu shēmas apsaimniekotāja tīmekļvietnē [www.lpr.gov.lv](http://www.lpr.gov.lv) ) 15 (piecpadsmit) darbdienu laikā pēc projekta pārskata perioda beigu datuma. *Projekta pārskatā* iekļaujama šāda informācija:
		1. aktivitāšu kopsavilkums;
		2. publicitāte;
		3. noslēgtie iepirkuma līgumi;
		4. jaunu darba vietu radīšana Projekta īstenošanas procesā;
		5. informācija par Projekta mērķu un sasniegto rezultātu statusu;
		6. attiecināmo izdevumu pārskats;
		7. attiecināmo izdevumu kopsavilkums;
		8. projekta noslēguma pārskata pielikumi un apliecinājums.
	2. Lai apliecinātu Projekta partnera, kas nav reģistrēts Latvijas Republikā, veikto izdevumu atbilstību normatīvo aktu prasībām, Līdzfinansējuma saņēmējs iesniedz parakstītu neatkarīga sertificēta auditora vai Projekta partnera neatkarīgas valsts kompetentas amatpersonas, kura ir atbildīga par budžeta un finanšu kontroli struktūrā, kas radījusi izmaksas un kura nav piedalījusies finanšu pārskatu sagatavošanā, parakstītu ziņojumu, kas aizpildīts pēc pielikumā dotās formas un apliecina partnerim radušos izmaksu atbilstību Donorvalsts normatīvo aktu prasībām un vispārpieņemtajiem grāmatvedības principiem, Donorvalsts noteikumiem un Programmas nosacījumiem. Neatkarīgs sertificēts auditors sniedz atzinumu saskaņā ar Starptautiskās grāmatvežu federācijas (IFAC) izdoto Starptautisko saistīto pakalpojumu standartu (ISRS) 4400 “Saistības veikt saskaņotas procedūras attiecībā uz finanšu informāciju”.
	3. Ja iesniedzamie izdevumus pamatojošie dokumenti nav latviešu valodā vai angļu valodā, Līdzfinansējuma saņēmējs iesniedz Grantu shēmas apsaimniekotājam Līdzfinansējuma saņēmēja apliecinātu dokumentu tulkojumu latviešu valodā.
	4. Saskaņā ar MK noteikumu Nr. 683 83. punktu, slēdziens par izdevumu apstiprināšanu tiek parakstīts un maksājums tiek veikts 60 (sešdesmit) darbdienu laikā pēc *Projekta pārskata* saņemšanas.
	5. Ja *Projekta pārskatā*, tā pielikumos, tiek konstatētas nepilnības, Līdzfinansējuma saņēmējam pēc Grantu shēmas apsaimniekotāja pieprasījuma 5 (piecu) darbdienu laikā šīs nepilnības ir jānovērš un precizētie vai papildu nepieciešamie dokumenti jāiesniedz Grantu shēmas apsaimniekotājam. Līguma 6.4. apakšpunktā noteiktais termiņš tiek pagarināts par precizējumu un pieprasītās papildu informācijas, vai kompetento iestāžu/ekspertu atzinuma izskatīšanai nepieciešamo laiku, bet ne ilgāk kā par 15 (piecpadsmit) darbdienām, skaitot no pieprasītās papildu vai precizētās informācijas saņemšanas dienas. Šajā apakšpunktā noteiktais termiņa ierobežojums neattiecas uz gadījumiem, kad ir apturēts maksājums saskaņā ar Līguma 6.8. apakšpunktu.
	6. Līdzfinansējuma saņēmējs kopā ar *Projekta pārskatu* iesniedz Grantu shēmas apsaimniekotājam Pārskatu par pievienotās vērtības nodokļa summām, atbilstoši MK noteikumu Nr. 683 3. pielikumam, ko Līdzfinansējuma saņēmējs pārskata periodā paredz iekļaut Projekta attiecināmajās izmaksās (turpmāk – PVN pārskats). PVN pārskatu iesniedz, ja Līdzfinansējuma saņēmējs vai Projekta partneris ir reģistrēts Valsts ieņēmumu dienestā kā PVN maksātājs. PVN pārskatā atsevišķi norāda līdzfinansējuma saņēmēja un Projekta partnera dokumentus.
	7. Grantu shēmas apsaimniekotājs izskata Līdzfinansējuma saņēmēja iesniegto PVN pārskatu, nepieciešamības gadījumā lūdz Līdzfinansējuma saņēmēju veikt precizējumus PVN pārskatā un nosūta to Valsts ieņēmumu dienestam atzinuma sniegšanai. Lēmums par izdevumu attiecināmību tiek pieņemts tikai pēc Valsts ieņēmumu dienesta atzinuma saņemšanas.
	8. Ja Līdzfinansējuma saņēmējs nepilda Līgumā noteiktās saistības, Grantu shēmas apsaimniekotājs ir tiesīgs apturēt maksājumu veikšanu, par to rakstiski informējot Līdzfinansējuma saņēmēju. Maksājumu veikšana tiek atjaunota, kad Līdzfinansējuma saņēmējs ir novērsis Grantu shēmas apsaimniekotāja konstatētos trūkumus, kas bija par iemeslu maksājumu apturēšanai.
7. **Projekta īstenošanas kontrole**
	1. Projekta īstenošanas kontrolei Grantu shēmas apsaimniekotājs var veikt pārbaudes Projekta īstenošanas vietā, tai skaitā pie Projekta partnera (ja attiecināms), un Projekta noslēguma nosacījumu izpildes pārbaudi, paziņojot par to Līdzfinansējuma saņēmējam vismaz 5 (piecas) darbdienas pirms attiecīgās pārbaudes.
	2. Izņēmumu gadījumos, kad ir nepieciešams īpaši pārliecināties par veikto izdevumu atbilstību un darbību faktisko izpildi, pārbaudes var veikt bez iepriekšēja brīdinājuma, piemēram, pārbaudes:
		1. apmācību laikā (semināri, kursi u.tml.), lai pārliecinātos, vai dalībnieku sarakstā iekļautās personas atrodas apmācību vietā;
		2. lai pārliecinātos, vai Projektā iegādātais aprīkojums atrodas Projekta īstenošanas vietā un tiek izmantots Projekta mērķu sasniegšanai;
		3. lai pārliecinātos, vai konkrēto darbu izpilde notiek Projekta īstenošanas vietā;
		4. kad Projektā veiktās darbības īstumu pēc šīs darbības pabeigšanas vairs nebūtu iespējams identificēt.
	3. Projekta noslēguma nosacījumu izpildes pārbaudei Grantu shēmas apsaimniekotājs var arī pieprasīt informāciju Līdzfinansējuma saņēmējam, neveicot šādu pārbaudi pie Līdzfinansējuma saņēmēja.
	4. Grantu shēmas apsaimniekotājs informē Līdzfinansējuma saņēmēju par Projekta īstenošanas vietā veiktās pārbaudes rezultātiem 20 darbdienu laikā no pārbaudes veikšanas dienas, nepieciešamības gadījumā norādot veicamos uzlabojumus un novēršamos trūkumus, kā arī nosakot termiņu to izpildei.
	5. Līdzfinansējuma saņēmējs informē Grantu shēmas apsaimniekotāju par veiktajiem uzlabojumiem un pasākumiem trūkumu novēršanai Grantu shēmas apsaimniekotāja noteiktajā termiņā.
	6. Līdzfinansējuma saņēmējs un Projekta partneris (*ja attiecināms)* pēc Grantu shēmas apsaimniekotāja, finanšu instrumentu vadībā iesaistīto institūciju - Norvēģijas Ārlietu ministrijas, Norvēģijas Valsts kontroliera biroja, Finanšu instrumentu biroja vai tā pilnvarotā auditora, Eiropas Ekonomikas zonas finanšu instrumenta komitejas, kā arī Eiropas Brīvās tirdzniecības asociācijas auditoru padomes pieprasījuma nekavējoties iesniedz visu pieprasīto informāciju vai dokumentus, tostarp izvērtēšanai nepieciešamo informāciju, kā arī nodrošina Līdzfinansējuma saņēmēja pārstāvju klātbūtni audita laikā. Līdzfinansējuma saņēmējs un Projekta partneris (*ja attiecināms)* nodrošina šajā apakšpunktā minētajām institūcijām brīvu piekļūšanu Līdzfinansējuma saņēmēja vai partnera telpām, tehnikai, grāmatvedības un finanšu dokumentiem, citiem ar Projektu saistītiem dokumentiem un informācijai, kā arī Projekta īstenošanas vietai.
8. **Publicitātes prasības**
	1. Grantu shēmas apsaimniekotājs un Līdzfinansējuma saņēmējs sadarbojas Projekta publicitātes nodrošināšanā.
	2. Līdzfinansējuma saņēmēja minimālās komunikācijas publicitātes prasības[[2]](#footnote-2):
		1. jebkurās komunikācijas aktivitātēs par Projektu, tā realizāciju un sasniedzamiem rezultātiem ir jāuzsver Eiropas Ekonomikas zonas finanšu instrumenta atbalsts;
		2. ja Līdzfinansējuma saņēmējam ir tīmekļvietne vai sociālā medija konts, kas sniedz informāciju par Līdzfinansējuma saņēmēja saimniecisko darbību, ir jāievieto informācija par īstenojamo Projektu, atbilstoši publicitātes prasībām;
		3. Projekta īstenošanas vietā ir jābūt informatīvajai plāksnei, ka Projektu īsteno ar Eiropas Ekonomikas zonas finanšu instrumenta atbalstu.
	3. Līdzfinansējuma saņēmējs pēc Grantu shēmas apsaimniekotāja pieprasījuma sniedz informāciju par Projekta publicitātes aktivitātēm.
9. **Grantu shēmas** **apsaimniekotāja un Līdzfinansējuma saņēmēja tiesības un pienākumi**
	1. Grantu shēmas apsaimniekotāja tiesības:
		1. pieprasīt no Līdzfinansējuma saņēmēja nepieciešamo informāciju un dokumentus, pieeju Projekta īstenošanas vietai Projekta īstenošanas uzraudzības un kontroles nodrošināšanai, (t.sk. par Projekta partneriem) publicitātes pasākumu nodrošināšanai;
		2. ievērojot Informācijas atklātības likumā noteiktos ierobežojumus, rīkoties ar informāciju saistībā ar Projektu;
		3. Projekta īstenošanas laikā pieaicināt ekspertus Projekta dokumentācijas izvērtēšanai;
		4. neakceptēt Līguma 6. nodaļā noteiktajā kārtībā iesniegtajā Projekta noslēguma pārskatā uzrādītos faktiski veiktos ieguldījumus kā attiecināmās izmaksas, gadījumos, kad tās nav norādītas Projektā iesniegumā, kā arī gadījumos, ja tādas izmaksas nav atzīstamas par attiecināmajām;
		5. neuzņemties jebkāda veida atbildību pret trešajām personām par kaitējumu, kas nodarīts Līdzfinansējuma saņēmēja, Projekta partneru vai Projekta darbu izpildītāju darbības vai bezdarbības rezultātā, tai skaitā, bet ne tikai zaudējumu segšanas un kompensācijas izmaksas pienākumu;
		6. veikt iepirkumu pirmspārbaudes un pēcpārbaudes;
		7. vērsties kredītiestādē, kura izsniegusi Līdzfinansējuma saņēmējam avansa garantiju, par avansa maksājuma atmaksu uz Grantu shēmas apsaimniekotāja norādīto kontu.
	2. Grantu shēmas apsaimniekotāja pienākumi:
		1. veikt Projekta uzraudzību un kontroli, izvērtēt Projekta īstenošanas atbilstību Līguma noteikumiem un normatīvo aktu prasībām, izvērtēt Līdzfinansējuma saņēmēja iesniegtos pārskatus un pieņemt lēmumu par to apstiprināšanu;
		2. veikt Programmas līdzfinansējuma maksājumu Līdzfinansējuma saņēmējam saskaņā ar Līgumā noteikto kārtību, ja Projekts tiek īstenots atbilstoši normatīvo aktu prasībām un Līguma noteikumiem;
		3. veikt Projektam apstiprināto attiecināmo izdevumu un neatbilstoši veikto izmaksu uzskaiti, pieņemt lēmumu par neatbilstoši veiktām izmaksām un to atgūšanas procesu;
		4. pārbaudīt un, ja attiecināms, iesniegt Iepirkumu uzraudzības birojā Līdzfinansējuma saņēmēja iesniegtos iepirkumu plānus;
		5. glabāt datus par Līdzfinansējuma saņēmējam piešķirto de minimis atbalstu 10 fiskālos gadus no brīža, kad piešķirts pēdējais individuālais atbalsts.
	3. Līdzfinansējuma saņēmēja pienākumi:
		1. īstenot projektu līdz Līguma 2.2. apakšpunktā noteiktajam termiņam. Gadījumā, ja objektīvu iemeslu dēļ visas projektā plānotās aktivitātes nebija iespējams īstenot līdz Līguma 2.2. apakšpunktā noteiktajam termiņam, ar Grantu shēmas apsaimniekotāja lēmumu projekta īstenošanas laiku var pagarināt, bet ne vēlāk kā līdz 2024. gada 30. aprīlim. Termiņa pagarinājumam līdzfinansējuma saņēmējs iesniedz Grantu shēmas apsaimniekotājam rakstisku iesniegumu par Līguma grozījumiem, Līguma 11. nodaļā noteiktajā kārtībā. Grantu shēmas apsaimniekotājam ir tiesības neapstiprināt Projekta īstenošanas termiņa pagarinājumu;
		2. uzsākt iepirkumus tikai pēc iepirkuma plāna saskaņošanas ar Grantu shēmas apsaimniekotāju atbilstoši Līguma 4. nodaļā noteiktajā kārtībā;
		3. nodrošināt Projekta īstenošanu saskaņā ar Līguma, apstiprinātā Projekta iesnieguma, noslēgto partnerības līgumu[[3]](#footnote-3) un Grantu shēmas regulējošo normatīvo aktu noteikumiem;
		4. slēdzot piegādes vai pakalpojumu līgumu, ievērot labas saimnieciskās prakses, caurskatāmības un godīgas konkurences principu;
		5. sasniegt Projektā noteiktos mērķus un rezultātus;
		6. nepieļaut Projektā dubulto finansēšanu;
		7. Grantu shēmas apsaimniekotāja noteiktajā kārtībā un termiņā novērst Projekta īstenošanā konstatētos trūkumus un pārkāpumus;
		8. atvērt atsevišķu norēķinu kontu Latvijas Republikā reģistrētā kredītiestādē vai Valsts kasē maksājumiem Projektā;
		9. visus maksājumus Projektā veikt tikai bezskaidras naudas norēķinu veidā, nodrošinot veikto maksājumu izsekojamību;
		10. nodrošināt nodalītu Projekta grāmatvedības uzskaiti, ievērojot Līguma 5.nodaļā noteikto kārtību;
		11. iesniegt Grantu shēmas apsaimniekotājam *Projekta noslēguma pārskatu* un iepirkumu plānus Līgumā noteiktajos termiņos un kārtībā;
		12. veikt visus nepieciešamos pasākumus, lai izvairītos no interešu konflikta un nekavējoties informēt Grantu shēmas apsaimniekotāju par ikvienu gadījumu, kad radies vai varētu rasties interešu konflikts;
		13. nekavējoties rakstiski informēt Grantu shēmas apsaimniekotāju par izmaiņām, kas skar Līdzfinansējuma saņēmēja juridisko statusu un Projekta īstenošanu, kā arī informēt par izmaiņām Līdzfinansējuma saņēmēja vai Projekta partnera pamatdatos (kontaktinformācija un bankas rekvizīti) un citā informācijā, kas norādīta šajā Līgumā;
		14. jaunu pamatlīdzekļu iegādes pilnā apmērā gadījumā:
			1. paturēt attiecīgo pamatlīdzekli savā īpašumā un norādīt grāmatvedības uzskaitē vismaz piecus gadus pēc Projekta noslēguma pārskata apstiprināšanas un šajā laikposmā turpināt to izmantot, veicinot Projekta mērķu sasniegšanu;
			2. apdrošināt attiecīgo pamatlīdzekli pret zaudējumiem (piemēram, ugunsgrēku, zādzību, citiem parasti apdrošināmiem riskiem) projekta īstenošanas laikā un vismaz piecus gadus pēc projekta noslēguma pārskata apstiprināšanas;
			3. paredzēt atbilstošus resursus attiecīgā pamatlīdzekļa tehniskajai apkopei vismaz piecus gadus pēc projekta noslēguma pārskata apstiprināšanas. Resursiem jābūt pietiekamiem, lai pamatlīdzeklis varētu darboties pilnā apjomā, nodrošinot ražošanu vai pakalpojumu sniegšanu;
		15. nodrošināt Projekta rezultātā jaunizveidoto darba vietu skaitu saskaņā ar apstiprinātā Projekta iesnieguma (Pielikums Nr. 1) un Grantu shēmas regulējošo normatīvo aktu noteikumiem;
		16. nodrošināt, ka netiek pārtraukta produktīvā darbība, t.i., Līdzfinansējuma saņēmējs netiek likvidēts, reorganizēts (apvienots, pārveidots vai sadalīts) vai tā daļa netiek pārvietota uz citu valsti vai citu administratīvo teritoriju valsts iekšienē, uz kuru attiecas atšķirīgi atbalsta nosacījumi, kā arī nepieļaut situāciju, kurā tiek pārtraukta Projekta iesniegumā (Pielikums Nr. 1) paredzētā darbība;
		17. nekavējoties rakstveidā informēt Grantu shēmas apsaimniekotāju par jebkuriem apstākļiem, kas varētu ietekmēt Projekta īstenošanas atbilstību Līgumam, kā arī gadījumos, ja konstatē, ka kāds no Projektā sniegtajiem apliecinājumiem kļuvis nepatiess, neprecīzs, nepilnīgs vai maldinošs, vai jebkādiem citiem būtiskiem notikumiem un apstākļiem, kas negatīvi ietekmē vai apdraud, vai kas ir uzskatāmi par tādiem, kas varētu negatīvi ietekmēt vai apdraudēt Līguma izpildi;
		18. pēc Grantu shēmas apsaimniekotāja rakstiska pieprasījuma atmaksāt nepamatoti saņemto finansējumu, kā arī neatbilstoši veiktos izdevumus, Grantu shēmas apsaimniekotāja noteiktajā termiņā un apjomā. Ja Līdzfinansējuma saņēmējs nespēj lēmumā noteiktajā termiņā atmaksāt neatbilstoši veiktos izdevumus, par to ne vēlāk kā 10 (desmit) darbdienas pirms lēmumā noteiktā termiņa beigām ir jāinformē Grantu shēmas apsaimniekotājs un 10 (desmit) darbdienu laikā jāvienojas par neatbilstoši veikto izdevumu atmaksas grafiku.Ja Līdzfinansējuma saņēmējs noteiktajā termiņā neatmaksā nepamatoti saņemto finansējumu, nepaziņo par nespēju noteiktajā termiņā atmaksāt neatbilstoši veiktos izdevumus un nevienojas par neatbilstoši veikto izdevumu atmaksas grafiku, Grantu shēmas apsaimniekotājs ir tiesīgs noteikt, ka Līdzfinansējuma saņēmējs par katru nokavēto dienu maksā nokavējuma naudu – 6 % gadā no neatmaksātās summas;
		19. glabāt ar Projekta īstenošanu saistīto dokumentu oriģinālus un to atvasinājumus desmit gadus no atbalsta piešķiršanas brīža;[[4]](#footnote-4)
		20. Grantu shēmas apsaimniekotāja noteiktajā termiņā sniegt nepieciešamo informāciju, tai skaitā Programmas izvērtēšanai nepieciešamo informāciju;
		21. īstenojot Projektu, tai skaitā arī Projekta partnerim, visos ar Projekta īstenošanu saistītajos dokumentos, t. sk., maksājuma uzdevumos/rīkojumos, norādīt Projekta identifikācijas numuru;
		22. pirms grozījumu veikšanas noslēgtajos partnerības līgumos tos iesniegt saskaņošanai Grantu shēmas apsaimniekotājam;
		23. Projekta izmaksu pieauguma gadījumā segt sadārdzinājumu no saviem līdzekļiem;
		24. iesniegt Grantu shēmas apsaimniekotājam *Projekta pēcuzraudzības pārskatu*, katru gadu 5 (piecu) gadu periodā/ pēcuzraudzības periodā, sākot ar nākamo gadu pēc noslēguma maksājuma veikšanas, atbilstoši Grantu shēmas apsaimniekotāja vietnē [www.lpr.gov.lv](http://www.lpr.gov.lv) publicētajai formai.
		25. ievērot vides aizsardzības prasības saskaņā ar LR normatīvajiem aktiem;
		26. ievērot vienlīdzīgu iespēju pamatprincipus saistībā ar dzimumu līdztiesību.
	4. Līdzfinansējuma saņēmēja tiesības:
		1. saņemt Projektā paredzēto Programmas līdzfinansējumu, ja Projekts tiek īstenots atbilstoši normatīvo aktu prasībām un Līguma noteikumiem;
		2. pieprasīt un saņemt Projekta īstenošanai nepieciešamo informāciju no Grantu shēmas apsaimniekotāja.
10. **Komercdarbības atbalsta piešķiršanas nosacījumi**

10.1. Komercdarbības atbalstu sniedz saskaņā ar Komisijas 2013.gada 18.decembra Regulu (ES) Nr. [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. 1407/2013).

10.2*. De minimis* atbalsta piešķiršanas brīdis ir diena, kad Grantu shēmas apsaimniekotājs pieņem lēmumu par Projekta iesnieguma apstiprināšanu, vai izdod atzinumu par lēmumā noteikto nosacījumu izpildi, ja iepriekš pieņemts lēmums par Projekta iesnieguma apstiprināšanu ar nosacījumu.

10.3. *De minimis* atbalstu sniedz, ievērojot šādus nosacījumus:

10.3.1. līdzfinansējuma saņēmējam vai Projekta partnerim piešķirtais atbalsta apjoms viena vienota uzņēmuma līmenī atbilstoši Komisijas regulas Nr. 1407/2013 2. panta 2. punktā minētajai viena vienota uzņēmuma definīcijai kopā ar attiecīgajā fiskālajā gadā un iepriekšējos divos fiskālajos gados piešķirto *de minimis* atbalstu nedrīkst pārsniegt Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 3. panta 2. punktā noteikto maksimālo *de minimis* atbalsta apmēru;

10.3.2. ievērojot Komisijas regulas Nr. 1407/2013 5. panta 1. un 2. punktu, *de minimis* atbalstu drīkst kumulēt ar citu *de minimis* atbalstu līdz Komisijas regulas Nr. 1407/2013 3. panta 2. punktā vai citās *de minimis* regulās noteiktajiem attiecīgajiem robežlielumiem un drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta citā valsts atbalsta programmā vai Eiropas Komisijas lēmumā. Ja atbalstu kumulē ar valsts atbalstu, ko tiešo finanšu instrumentu veidā sniedz par tām pašām attiecināmajām izmaksām, Līdzfinansējuma saņēmējs un projekta partneris iesniedz Grantu shēmas apsaimniekotājam informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu;

10.3.3. ja līdzfinansējuma saņēmējs vai projekta partneris darbojas arī nozarēs, kas minētas Komisijas regulas Nr. 1407/2013 1. panta 1. punkta “a”, “b” vai “c” apakšpunktā, tas nodrošina šo nozaru darbību vai izmaksu nodalīšanu saskaņā ar Komisijas regulas Nr. 1407/2013 1. panta 2. punkta nosacījumiem;

10.3.4. komersantu apvienošanās, iegādes vai sadalīšanas gadījumā ņem vērā Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 3. panta 8. un 9. punktā minētos nosacījumus;

10.3.5. Grantu shēmas apsaimniekotājs lēmumu par atbalsta piešķiršanu pieņem līdz Komisijas regulas Nr. 1407/2013 darbības termiņa beigām;

10.4. Ja tiek konstatēts Komisijas regulas Nr.1407/2013 pārkāpums, līdzfinansējuma saņēmējam vai projekta partnerim ir pienākums atmaksāt grantu shēmas apsaimniekotājam visu projekta ietvaros saņemto de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

10.5. Atbalstu, kas sniegts saskaņā ar Komisijas regulu Nr. 1407/2013, *de minimis* atbalsta uzskaites sistēmā uzskaita un reģistrē Grantu shēmas apsaimniekotājs.

1. **Līguma grozīšana**

11.1. Grozījumus Līgumā var ierosināt katra Puse.

11.2. Ja grozījumus Līgumā ierosina Līdzfinansējuma saņēmējs, tas iesniedz Grantu shēmas apsaimniekotājam grozījumu priekšlikumu. Grozījumu priekšlikumu veido tabulas formā, norādot gan spēkā esošo, gan ierosināto Līguma punkta redakciju un pamatojumu grozījumu veikšanai, kurā paskaidrota grozījumu lietderība un nepieciešamība.

11.3 Ja Līguma grozījumu priekšlikums paredz finansējuma pārdali starp Projekta budžeta pozīcijām, Līdzfinansējuma saņēmējs grozījumu priekšlikumā norāda atsevišķu pamatojumu gan Projekta budžeta samazinājumam, gan palielinājumam un iesniedz precizētu Projekta budžetu.

11.4 Grozījumu rezultātā nav pieļaujams palielināt Līguma 2.1. apakšpunktā noteikto Projekta finansējuma kopējo apjomu un mainīt Projektā plānotos sasniedzamos rādītājus (Izstrādāto jaunu produktu/pakalpojumu skaits/radīto darba vietu skaits**)**.

11.5. Grantu shēmas apsaimniekotājs 20 (divdesmit) darbdienu laikā pēc Līguma grozījumu priekšlikuma saņemšanas izvērtē Līdzfinansējuma saņēmēja iesniegto grozījumu priekšlikumu un:

* + 1. pieņem lēmumu neizdarīt Līguma grozījumus un informē par to Līdzfinansējuma saņēmēju, pamatojot atteikumu vai norādot informāciju par nepieciešamajiem precizējumiem grozījumu priekšlikumā un tā atkārtotas iesniegšanas kārtību un termiņu, vai
		2. akceptē Līguma grozījumu un sagatavo Līguma grozījumus, un nosūta tos Līdzfinansējuma saņēmējam parakstīšanai, vai
		3. informē Līdzfinansējuma saņēmēju, ka konkrētajā gadījumā būs nepieciešams saskaņot grozījumu priekšlikumu ar citām finanšu instrumentu vadībā iesaistītajām institūcijām MK noteikumu Nr.683 noteiktajā kārtībā.

11.6 Ja citas finanšu instrumentu vadībā iesaistītās institūcijas nesaskaņo grozījumu priekšlikumu, Grantu shēmas apsaimniekotājs pieņem lēmumu neizdarīt grozījumus Līgumā un informē par to Līdzfinansējuma saņēmēju, pamatojot atteikumu vai norādot informāciju par nepieciešamajiem precizējumiem grozījumu priekšlikumā un tā atkārtotas iesniegšanas kārtību un termiņu.

11.7. Ja saskaņā ar Līguma 11.5.1. apakšpunktu Līguma grozījumu priekšlikumus nepieciešams precizēt, Līguma grozījumu izvērtēšanas termiņu pagarina par precizējumu iesniegšanai un izskatīšanai nepieciešamo laiku, kas nepārsniedz 20 (divdesmit) darbdienas no grozījumu precizējumu iesniegšanas dienas.

11.8. Ja pēc Līguma noslēgšanas mainījušies Līdzfinansējuma saņēmēja vai Projekta partnera pamatdati (kontaktinformācija, adrese), Līdzfinansējuma saņēmējs informē par to Grantu shēmas apsaimniekotāju 5 (piecu) darbdienu laikā un Grantu shēmas apsaimniekotājs pēc attiecīgās informācijas saņemšanas pieņem to zināšanai un ar nākamajiem Līguma grozījumiem iestrādā tos Līguma saturā.

11.9. Grozījumi stājas spēkā tikai pēc to abpusējas parakstīšanas un ir pievienojami Līgumam.

1. **Līguma spēkā stāšanās, darbības laiks un izbeigšana**

12.1. Līgums stājas spēkā tā abpusējas parakstīšanas dienā un ir spēkā līdz abu Pušu saistību pilnīgai izpildei.

12.2. Grantu shēmas apsaimniekotājam ir tiesības vienpusēji izbeigt šo Līgumu un pieprasīt Līdzfinansējuma saņēmējam atmaksāt tam jau izmaksāto Grantu shēmas līdzfinansējuma summu pilnībā vai daļēji, ja Līdzfinansējuma saņēmējs nepilda vai pārkāpj šajā Līgumā noteiktās saistības vai ir iestājies kāds no šādiem nosacījumiem:

12.2.1. līdzfinansējuma saņēmējs nepilda Projekta līgumu, tai skaitā, ja netiek ievēroti Projekta līgumā noteiktie termiņi;

* + 1. līdzfinansējuma saņēmējs Projekta īstenošanas laikā un 5 (piecus) gadus pēc Projekta noslēguma pārskata apstiprināšanas Projektā izveidotās vai iegādātās vērtības vairs neizmanto Projektā paredzētajiem mērķiem;
		2. līdzfinansējuma saņēmēja pieļautā pārkāpuma rezultātā ir iestājušies apstākļi, kas negatīvi ietekmē vai var ietekmēt Programmas mērķa, tās iznākuma vai rezultāta rādītāju sasniegšanu.
		3. Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	1. Līdzfinansējuma saņēmējam ir tiesības vienojoties izbeigt šo Līgumu, vismaz 1 mēnesi iepriekš rakstveidā paziņojot par to Grantu shēmas apsaimniekotājam un atmaksājot visu saņemto Programmas līdzfinansējumu.
	2. Līguma 12.2. apakšpunktā noteiktajā kārtībā Līgums izbeidzams tikai ar nosacījumu, ja saņemts saskaņojums no Vides aizsardzības un reģionālās attīstības ministrijas kā Programmas apsaimniekotāja.
1. **Projekta partnerības līgumi**

***[Sadaļa attiecināma uz projektiem, kuriem ir projekta partneris]***

* 1. Projekta partneri ir:
		1. \_\_\_\_\_\_\_
		2. \_\_\_\_\_\_\_\_
	2. Līdzfinansējuma saņēmējs noslēdz Projekta partnerības līgumus ar katru Projekta partneri 40 (četrdesmit) darbdienu laikā no Līguma spēkā stāšanās brīža un 15 (piecpadsmit) darbdienu laikā pēc partnerības līguma noslēgšanas iesniedz tā kopiju Grantu shēmas apsaimniekotājam. Partnerības līgumu noteikumi nevar būt pretrunā ar šā Līguma vai saistošo normatīvo aktu noteikumiem.
	3. Līdzfinansējuma saņēmējs uzrauga partneru aktivitāšu īstenošanu Projektā, lai tās atbilstu starp partneri un Līdzfinansējuma saņēmēju noslēgtajiem partnerības līgumiem.
	4. Pirms grozījumu izdarīšanas Projekta partnerības līgumos Līdzfinansējuma saņēmējs iesniedz Grantu shēmas apsaimniekotājam saskaņošanai grozījumu priekšlikumu. Grantu shēmas apsaimniekotājs grozījumu priekšlikumu Projekta partnerības līgumā izskata 10 (desmit) darbdienu laikā no tā saņemšanas dienas un informē Līdzfinansējuma saņēmēju par:
		1. nepieciešamību precizēt grozījumu priekšlikumu, vai
		2. pamatotu atteikumu saskaņot grozījumu priekšlikumu, vai
		3. grozījumu saskaņošanu.
	5. Pirms grozījumu veikšanas Projekta iesniegumā vai Līgumā, kas skar Projekta partnera saistības, Līdzfinansējuma saņēmējs saskaņo Līguma grozījumu priekšlikumu ar Projekta partneri pirms iesniegšanas Grantu shēmas apsaimniekotājam un, iesniedzot Grantu shēmas apsaimniekotājam grozījumu priekšlikumu, apliecina, ka šāda saskaņošana ar Projekta partneri ir veikta.
1. **Paziņojumi**

Jebkurš oficiāls paziņojums, lūgums, pieprasījums vai cita informācija šī Līguma sakarā tiek iesniegta rakstveidā un tiek uzskatīta par iesniegtu vai nosūtītu tai pašā dienā, ja tā nosūtīta pa oficiālo e-pasta adresi, vai nodota personīgi otrai Pusei, ko tas apstiprina ar parakstu. Ja paziņojums nosūtīts kā reģistrēts pasta sūtījums, tad uzskatāms, ka šāds sūtījums ir saņemts 7. (septītajā) dienā pēc tā nodošanas pastā. Visi paziņojumi Pusēm tiek nosūtīti uz šajā Līgumā norādītajām adresēm.

1. **Nepārvarama vara**
	1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja šīs saistības nevarēja tikt izpildītas nepārvaramas varas, rezultātā, kuru Puses nevarēja paredzēt un novērst. Pie tādiem apstākļiem pieskaitāmi: dabas stihijas, kara stāvoklis, ugunsgrēki, masu nekārtības, dumpji, ilgstošs elektroenerģijas trūkums, valsts institūciju pieņemtie normatīvie akti, kā arī jebkuri citi apstākļi, kas nav pakļauti Pušu saprātīgai kontrolei.
	2. Gadījumā, ja iestājas kāds no Līguma 15.1. apakšpunktā minētajiem apstākļiem, Pusēm vienojoties, var tikt grozīti šā Līguma izpildes termiņi, ar nosacījumu, ka kopējais Projekta īstenošanas ilgums nepārsniedz 2024. gada 30. aprīli.
	3. Puse, kurai kļuvis neiespējami izpildīt saistības šā Līguma 15.1. apakšpunktā minēto apstākļu dēļ, divu darbdienu laikā paziņo otrai Pusei par šādu apstākļu iestāšanos un izbeigšanos. Ja paziņojums nav izdarīts noteiktajā laikā, vainīgā puse zaudē tiesības atsaukties uz nepārvaramu varu.
2. **Citi noteikumi**
	1. Visi Līguma grozījumi un papildinājumi ir jānoformē rakstiski un tie stājas spēkā, kad tos ir parakstījuši visas Puses. Līguma grozījumi un/vai papildinājumi ar to parakstīšanas brīdi kļūst par Līguma neatņemamu sastāvdaļu.
	2. Nosacījumi, kas tieši nav atrunāti Līgumā, tiek risināti saskaņā ar normatīvajiem aktiem. Gadījumā, ja pastāv neatbilstības starp Līguma un Donorvalstu noteikumu 1.5. pantā norādīto Eiropas Ekonomikas zonas finanšu instrumenta 2014.-2021. gadam tiesisko regulējumu, augstāks juridiskais spēks ir Eiropas Ekonomikas zonas finanšu instrumenta 2014.–2021. gadam tiesiskajam regulējumam.
	3. Ar šo Līgumu Līdzfinansējuma saņēmējs apstiprina, ka ir rūpīgi iepazinies ar apstiprinātā Projekta īstenošanu un līdzfinansējuma saņemšanu saistītajiem vispārējiem un ekonomiskajiem aspektiem, finansiālajiem un juridiskajiem noteikumiem, kā arī riska faktoriem un citiem apstākļiem, kas ir nozīmīgi Līdzfinansējuma saņēmēja saistību izpildei un līdzfinansējuma saņemšanai.
	4. Ar šo Līgumu Līdzfinansējuma saņēmējs apstiprina, ka visa Grantu shēmas apsaimniekotājam sniegtā informācija par Līdzfinansējuma saņēmēju un Projekta partneriem, kā arī visa Līdzfinansējuma saņēmēja sniegtā informācija saistībā ar Projekta īstenošanu vai šā Līguma noslēgšanu ir patiesa, pilnīga un aktuāla, un Līdzfinansējuma saņēmējs nav noklusējis vai maldinājis par tādiem būtiskiem faktiem un apstākļiem, kas varētu negatīvi ietekmēt Grantu shēmas apsaimniekotāja lēmumus par Projekta noslēguma pārskata apstiprināšanu.
	5. Ar šo Līgumu Līdzfinansējuma saņēmējs piekrīt, ka ar Projektu saistītā informācija tiek uzglabāta Eiropas Ekonomikas zonas finanšu instrumenta vadībā iesaistīto Latvijas un donorvalsts institūciju datu bāzēs un tiek publiskota to tīmekļvietnēs.
	6. Līgumā noteikto dokumentu veidlapas Grantu shēmas apsaimniekotājs ir tiesīgs grozīt vienpusēji bez iepriekšējas saskaņošanas ar Līdzfinansējuma saņēmēju. Informācija par veiktajiem grozījumiem nekavējoties tiek ievietota Grantu shēmas apsaimniekotāja iestādes tīmekļvietnē [www.lpr.gov.lv](http://www.lpr.gov.lv) un ir Līdzfinansējuma saņēmējam saistoša no to ievietošanas brīža. Grantu shēmas apsaimniekotājs informē Līdzfinansējuma saņēmēju par izmaiņu veikšanu 5 (piecu) darbdienu laikā pēc informācijas ievietošanas tīmekļvietnē.
	7. Elektroniski sūtāmos dokumentus, noformētus atbilstoši Elektronisko dokumentu likumam, kā arī citu informāciju, kuru iesniedz Grantu shēmas apsaimniekotājam, Līdzfinansējuma saņēmējs nosūta uz elektroniskā pasta adresi pasts@lpr.gov.lv
	8. Elektroniski sūtāmos dokumentus, noformētus atbilstoši Elektronisko dokumentu likumam, kā arī citu informāciju Grantu shēmas apsaimniekotājs nosūta Līdzfinansējuma saņēmējam uz elektroniskā pasta adresi \_\_\_\_\_\_\_\_\_
	9. Strīdus, kas rodas Līguma darbības laikā, kas attiecas uz Līguma izpildi, tai skaitā piešķirto līdzfinansējuma izmaksāšanu vai līdzekļu atgūšanu, risina civiltiesiskā kārtībā.
	10. Gadījumā, ja vienošanās netiek panākta, strīdi tiek risināti saskaņā ar Latvijas Republikas normatīvajos aktos noteikto kārtību.
	11. Ja kāds no šī Līguma nosacījumiem zaudē spēku, tas nekādi neietekmē pārējo šī Līguma noteikumu spēkā esamību.
	12. Puses ir apspriedušas visus Līguma noteikumus un vienojušās par tiem.
	13. Līgums sastādīts divos oriģināleksemplāros uz \_\_ (\_\_\_\_) lapām, katrai Pusei pa vienam oriģināleksemplāram. Pie Līguma pievienots Projekta iesniegums (ieskaitot pielikumus) uz \_\_ (\_\_\_\_) lapām. Abiem eksemplāriem ir vienāds juridiskais spēks.
	14. Līguma Pielikumi:
		1. Projekta iesniegums (ieskaitot pielikumus);
		2. Projekta noslēguma pārskats;
		3. Certification of costs claimed by donor partner partner (Grantu shēmas apstiprinātā forma - veidne).
3. **Pušu rekvizīti**

|  |  |
| --- | --- |
|  |  |
| Latgales plānošanas reģionsReģ. Nr. 90002181025 |  <Līdzfinansējuma saņēmējs>Vienotais reģistrācijas Nr. \_\_\_\_\_\_\_\_ |
| Atbrīvošanas aleja 95, Rēzekne, LV-4601 | <*adrese*> |
| Banka: Valsts Kase | Banka: *<nosaukums>* |
| Kods: TRELLV22 | Kods: *<Swift>* |
| Konts: *<numurs>* | Konts: *<bankas konts nr.>* |
| e-pasts: lpr@lpr.gov.lv | e-pasts: *<e-pasta adrese>* |
|  |  |
| Atbildīgā amatpersona | Atbildīgā amatpersona:  |
| **<Vārds, uzvārds>, Amata nosaukums>** | **<Vārds, uzvārds>, Amata nosaukums>** |
|  |  |
| Paraksts \_\_\_\_\_\_\_\_\_\_\_\_\_\_\_\_ | Paraksts \_\_\_\_\_\_\_\_\_\_\_\_\_\_\_\_ |
|  |  |

Certification of costs claimed by project partner

This is issued for the certification purposes as required by Article 8.12.4 of the Regulations on the implementation of the European Economic Area (EEA) Financial Mechanism 2014-2021 (the Regulation).

We confirm that procedures have been performed in order to provide assurance as to the relevance and conformity with the Regulation, national law and relevant national accounting practices of the costs claimed by the donor project partner.

|  |  |
| --- | --- |
| **Project reference:** | ***Fill in*** |
| **Project title** | *Fill in* |
| **Project partner:** | *Name of project partner* |
| **Entity responsible for the certification:** | *Name of entity* |
| **Type of entity:** | *Auditor or Competent Public Officer* |
| **Start date of incurred expenditure:** | *DD.MM.YYYY.* |
| **End date of incurred expenditure:** | *DD.MM.YYYY.* |
| **Actual expenditure[[5]](#footnote-5) incurred this period:** | *Fill in* |

The [Auditor/Competent Public Officer] hereby certifies that:

The costs claimed by the project partner are incurred in accordance with the Regulation[[6]](#footnote-6).

The costs claimed are incurred in accordance with the relevant law and national accounting practices.

The [Auditor[[7]](#footnote-7)/Competent Public Officer] has not been involved in the preparation of the relevant financial statements and is independent of the donor project partner.

|  |  |  |
| --- | --- | --- |
|  | For the Auditor/Competent Public Officer | Optional second signature |
| **Name** |  |  |
| **Signature** |  |  |
| **Position** |  |  |
| **Date** |  |  |

1. <https://eeagrants.lv/regionala-attistiba-un-kultura/projektu-konkursi/> [↑](#footnote-ref-1)
2. Logo lietošanas, publicitātes vadlīniju pilnais apraksts skatāms saitē:

[https://eeagrants.lv/files/EEA\_CommunicationAndDesignManual\_WEB.pdf](https://eeagrants.lv/wp-content/uploads/2020/10/EEA_CommunicationAndDesignManual_LV-4.pdf)  [↑](#footnote-ref-2)
3. Līdzfinansējuma saņēmējam ir jānoslēdz partnerības līgums ar Projekta partneri. [↑](#footnote-ref-3)
4. *de minimis* atbalsta piešķiršanas brīdis ir diena, kad grantu shēmas apsaimniekotājs pieņem lēmumu par projekta iesnieguma apstiprināšanu, vai izdod atzinumu par lēmumā noteikto nosacījumu izpildi, ja iepriekš pieņemts lēmums par projekta iesnieguma apstiprināšanu ar nosacījumu; [↑](#footnote-ref-4)
5. A breakdown of the costs certified should be provided as an annex. [↑](#footnote-ref-5)
6. Provisions on eligibility of expenditures are stated in chapter 8 of the Regulation. [↑](#footnote-ref-6)
7. Auditor shall be qualified to carry out statutory audits of accounting of documents. [↑](#footnote-ref-7)